###### STANDOOR EESTI OÜ POOLT MÜÜDAVATE/VAHENDAVATE TOODETE ÜLDISED GARANTIITINGIMUSED

###### 

###### Garantii

1.1 Standoor Eesti OÜ annab tema poolt müüdud ja ostjale üle antud tõstukselekoos lisadega, tõstukse automaatikale lisadega ja muud tüüpi ustele ning tema või tema volitatud koostööpartneri poolt teostatud paigaldustöödele käesolevates garantiitingimustes sätestatud tingimustel ja korras garantii.

###### 

1. **Mõisted**
   1. Käesolevates garantiitingimustes kasutatakse alljärgnevaid mõisteid edaspidi alljärgnevas tähenduses:

Müüja – Standoor Eesti OÜ;

Ostja – füüsiline või juriidiline isik, kes on sõlminud Müüjaga lepingu Müüja poolt toodetava sektsioonukse ostmiseks;

Pool / Pooled – Müüja või/ja Ostja;

Toode – Müüja poolt müüdud ja Ostjale üle antud tõstuks eragaraažile või tööstushoonele koos lisadega, tõstukse automaatika lisadega, muud tüüpi uksed;

Tööd – Ostja poolt Müüjalt või Müüja volitatud koostööpartnerilt lisaks Tootele tellitavad Toote paigaldustööd;

Garantii – Müüja kohustus kõrvaldada käesolevates garantiitingimustes sätestatud tingimustel ja korras Tootel tavapärase ja heaperemeheliku ning Müüjale avaldatud kasutustingimustes kasutamise käigus ilmnenud valmistusdefektid või Töödes ilmnevad puudused. Kui Ostja on võlaõigusseaduse tähenduses tarbija, siis on tal lisaks käesolevaga antavale Garantiile ka muud seaduses sätestatud õigused, mis tulenevad Toote või Tööde mittevastavusest lepingule. Ostja puhul, kes ei ole tarbija, on käesolevates garantiitingimustes sätestatud kõik Toote ja Töödega seotud Müüja vastutuse alused ja tingimused, v.a kui Pooltevahelisest lepingust tuleneb selgelt teisiti.

1. **Garantii kehtivuse aeg ja garantiist tulenevate õiguste teostamine**
   1. Müüja annab Toodetele 24 kuu pikkuse Garantii. Vedrude pingsusele annab Müüja 6 kuu pikkuse Garantii. Vedrude pingutamist, ehk pinge lisamist, ei loeta peale kuuendat kuud garantii alusel teostatavate tööde hulka. Garantii hõlmab tootmis-, materjali- või konstruktsioonivigadest tekkinud puudusi, mis ilmnevad garantiiaja kestel Toote tavapärase ja heaperemeheliku ning Müüjale avaldatud kasutustingimustes kasutamise käigus.
   2. Müüja annab Töödele 24 kuu pikkuse Garantii, mis hõlmab ainult Müüja või Müüja volitatud koostööpartneri, mitte aga Ostja ega mistahes kolmandate isikute poolt tehtavates Toote paigaldustöödes ilmnevaid puudusi.
   3. Garantii kehtib ja sellest tulenevaid õigusi saab kasutada Eesti Vabariigi territooriumil. Garantii hakkab kehtima alates Toote (ja Tööde) üleandmisaktiga Ostjale üleandmise hetkest. Garantii alusel puuduse kõrvaldamine ei mõjuta garantiiaja kestust, mh ei pikene garantiiaeg puuduse kõrvaldamisele kulunud aja võrra ning pärast puuduse kõrvaldamist ei hakka garantiiaeg kulgema uuesti.
   4. Garantiiajal Garantiiga hõlmatud puuduse ilmnemisel on Ostja kohustatud sellest Müüjat hiljemalt (5) kalendripäeva jooksul käesolevates garantiitingimustes toodud kontaktandmetel teavitama. Teavitus peab sisaldama Ostja ja Toote andmeid, puuduse võimalikult täpset kirjeldust ning võimalusel puudust kajastavaid fotosid.
   5. Müüja kohustub Garantiiga hõlmatud puudused oma kulul kõrvaldama (s.o Müüja omal valikul kas vigase detaili või kogu Toote asendamise või parandamise teel) äriliselt ja tehniliselt võimaliku ning mõistliku aja jooksul, arvates Ostjalt puuduse kohta nõuetekohase teate saamisest.
   6. Juhul, kui Müüja on saanud Ostja käest teate Toote või Tööde puuduse kohta, siis on Müüjal õigus saata enda volitatud esindaja viidatud puudusi kontrollima ning Ostja kohustub seda võimaldama. Pooled lepivad kokku selleks sobiva aja.
2. **Garantii kehtivuse eeldused ja garantiiga mittehõlmatud puudused**
   1. Kui Pooled ei ole kirjalikult kokku leppinud teisiti, siis kehtib Garantii üksnes juhul, kui on täidetud kõik alljärgnevad tingimused; vastavate tingimuste mittetäitmisel Garantii kehtivus lõpeb ja puudused ei ole enam Garantiiga kaetud:
      1. Toode on objektile toimetatud Müüja poolt ettevalmistatud pakendis;
      2. Toode on paigaldatud asjatundlikult kooskõlas Müüja poolt antud paigaldusjuhistega ja vastavalt heale ehitustavale, sh ilma Toodet mistahes viisil vigastamata;
      3. Toote hooldustöid on teostatud regulaarselt ja professionaalselt vastavalt Müüja poolt antud hooldusjuhistele ja vastavad hooldustööd on Müüjapoolset kontrolli võimaldaval viisil dokumenteeritud;
      4. Toodet on kasutatud üksnes sihtotstarbepäraselt, heaperemehelikult, vastavalt kasutusnõuetele (sh eriti arvestades punktis 5.2 toodud nõudeid) ning üksnes Müüjale avaldatud kasutustingimustes või tavapärastes kasutustingimustes (st Toodet ei ole kasutatud nõudlikes kasutusoludes, kus on liigne niiskus, kuivus, külmus, tuulisus, vibratsioon, kemikaalide *aurud vms);*
      5. Toote kasutamisel on kinni peetud konkreetsele Tootele määratud avanemis- ja sulgemistsüklite arvust. Pooled on kahtluste vältimiseks kokku leppinud, et Toote maksimaalne avanemis- ja sulgemistsüklite arv kokku on tõstuste vedrudele ja rullikutele 25 000 tsüklit, garaažiuste automaatikale vastavalt iga tootja poolt etteantud tsüklite arv ja tõstuste tööstusautomaatikale max 60 000 tsüklit;
      6. Toote (või Tööde) parandusi on teostatud üksnes Müüja või Müüja poolt volitatud koostööpartneri poolt.
   2. Garantii ei kehti järgmistel juhtudel ning kõik selliste puuduste kõrvaldamisega kaasnevad kulud kannab Ostja:
      1. Tootel või Töödes ilmnenud puudus on tingitud Toote loomulikust kulumisest;
      2. Tootel või Töödes ilmnenud puuduse põhjuseks on muu asjaolu kui tootmisdefekt, mh mistahes väline mõjutus või kolmas isik (nt löök, surve, põrutus, vandalism, pealesõit või muu mehhaaniline vigastus, keemilised ained, tugikonstruktsioonide nihkumine, sh hoone vajumise käigus, deformatsioon, vibratsioon, elektri toiteprobleemid, Tootega koos kasutatava mistahes teise Toote mõju, linnud, loomad, keskkonnaprobleemid, sh liigniiskus, kuivus, külmus, tuulisus jms) või vääramatust jõust põhjustatud sündmus (sh loodusõnnetused);
      3. Tootel või Töödes ilmnenud puuduse põhjuseks on Ostja poolt Müüjale antud ebaõiged andmed, mh andmed kõverustest ukseavas või kui ukseava mõõtmeid on muudetud pärast Toote tellimist;
      4. Ostja nõudmisel on elektrilise ajamiga Tootele paigaldatud lukk/riiv ja Toodet on avatud elektriajami abil siis, kui lukk/riiv on peale ununenud;
      5. Ostja nõudmisel on jäetud Toote paneelidele või klaasidele kaitsekile ning puudus on tingitud kaitsekile jätmisest või on sellega seotud;
      6. Ostja ei ole Toote või Tööde eest Müüjale täies ulatuses tasunud; sellisel juhul hakkab Garantii kehtima Ostja poolt Toote ja Tööde hinna, viiviste ja võimalike kahjuhüvitiste tasumisel tagasiulatuvalt punkti 3.3 teises lauses sätestatud tähtpäevast;

4.2.7 Ostja ei ole järginud käesolevates garantiitingimustes toodud puudusest teavitamise korda, sh tähtaega;

4.2.8 Ostja või mistahes kolmas isik ei ole järginud Müüja poolt antud juhiseid Toote paigaldamiseks, kasutamiseks või hooldamiseks, Toodet või Töid või nende osa on pärast selle üleandmist Ostja või kolmanda isiku poolt mistahes viisil muudetud või modifitseeritud või on rikutud mistahes muid punktis 3.1. toodud Garantii kehtivuse tingimusi.

* 1. Garantii ei kata Toote kasutamisest tingitud vajalikke korrapärase hoolduse töid (sh Toote vedru pingutamine, õlitamine ja reguleerimine jms), mis sõltuvalt keskkonna/ruumi eripärast, kuhu Toode on paigaldatud, on soovitatavad üks kuni neli korda aastas. Eelnimetatud hooldustöödeks on võimalik sõlmida Müüjaga eraldi hooldusleping.
  2. Garantii ei kata Toote või Tööde puuduste kõrvaldamisega kaudselt seonduvate lisatoimingute kulusid (nt Toodet ümbritseva pinna viimistlemine jms), mis ei ole otseselt Garantii korras Toote või Tööde puuduse kõrvaldamine.
  3. Müüja ei vastuta Garantii alusel Tootel või Töödes ilmnenud puuduse kõrvaldamisega kolmandale isikule tekkinud kulude ega kahjude eest.
  4. Kui Poolte vahel tekib vaidlus Toote ja Tööde Garantii alla kuuluvuse osas, on Poolel õigus nõuda sõltumatu eksperdi kaasamist. Pooled lepivad kokku eksperdis, kellele tehakse ülesandeks määrata kindlaks, kas Toote või Tööde puudus kuulub Garantii alla. Kui Pooled ei suuda eksperdi isikus kokku leppida, siis määrab kumbki Pool oma eksperdi ning Poolte poolt valitud eksperdid valivad lõplikult kasutatava eksperdi. Kui Poolte poolt valitud eksperdi hinnangul puudus Garantii alla ei kuulu, siis kannab eksperdi määramise ja tema tööga seotud kulud Ostja, vastasel juhul Müüja.

1. **Täiendavad kasutus- ja hooldusjuhised**
   1. Ostjat on teavitatud, et Toote liikuvad osad määritakse/ õlitatakse koheselt peale Toote paigaldamist. Kui mingil põhjusel (nt garaaži/ruumi viimistlemisel tekkiv tolm õliga kokku puutudes moodustab massi, mis hiljem hoopis takistab ukse liikumist) ei ole otstarbekas kohe paigaldusjärgselt Toodet määrida/õlitada, siis hilisema väljakutsega kaasnevad kulud kannab Ostja ja vastavad tööd ei kuulu Garantii alusel tehtavate tööde alla.
   2. Toodet on kasutatud üksnes sihtotstarbepäraselt, heaperemehelikult, vastavalt kasutusnõuetele ning üksnes tavapärastes kasutustingimustes (st Toodet ei ole kasutatud nõudlikes kasutusoludes, kus on liigne niiskus, kuivus, külmus, tuulisus, vibratsioon, kemikaalide aurud vms). Ostja käesolevaga kinnitab, et on teadlik ja kohustub Toote edasimüümisel ka Toote omandajaid teavitama sellest, et kui Tooteks on sekstioonuks, siis juhul, kui see paigaldatakse tuulisesse paika, nt mere äärde, peab ukse sees olevat käiguust kasutama ettevaatlikult ning peab jälgima, et tuul ei rebiks käiguust käest, mille tagajärjel võib käiguuks rebeneda hingede kohalt, samuti tuleb ukse sulgemisel hoida käega vastu, et liiga tugeva sulgumise korral ei saaks kannatada käiguukse hinged, lukk, sulgur ja muud detailid. Samuti, kui sektsioonuks paigaldatakse niiskesse või keemilisse keskkonda (nt veisefarmid, sigalad, kemikaali töötlemis- või ladustamisruumid jne), siis on tõsine oht, et mõne aja möödudes kõik tsinkitud detailid hakkavad keskkonna mõjust tingituna oksüdeeruma ning metallist detailid roostetama. Nendes kohtades soovitab Standoor Eesti OÜ kasutada roostevabast materjalist detaile.

**Garantii küsimustes, samuti hoolduslepingu sõlmimise soovi osas, palub Müüja võtta ühendust Standoor Eesti OÜ klienditeenindusega: aadress Aiandi põik 1, 74010 Viimsi, telefon 600 8930, faks 609 1420,**

**e-mail:** [**info@standoor.ee**](mailto:info@standoor.ee)**.**